Mys.: Aisepos — Zeleia (Sarıköy) — letztes Drittel 4.Jh.v.Chr. — AM 6,1881, Beilage zu S.229
Region: Asia Minor — Mysia

[εδ]οξεν τωι δημωι κλεων επεστα[τει τι]μοκλης ειπεν αιρεθηναι ανδρας ενν[εα] των πολιτων εκ του δημου ανευρετα[ς] των χωριων των δημοσιων οσα μη οι φρυγες εχοντες φορον ετελεον ει τις τι κατεκτηται ιδιωτης εξ ου η ακροπολ[ι]ς κατελαφθη υπο των πολιτων ελεσθα[ι δ]ε εκ τουτων τους ανευρετς οσοι μη τω[ν] δημοσιων τι χωριων εχουσι τους δε αιρεθ[ε]ντας ομοσαι την αρτεμιν ανευρησειν ει τις [τι] των δημοσιων χωριων εχει κατα το ψηφισμ[α] και τιμησειν της αξιης ορθως και δικαιως κ[α]τα γνωμην την εαυτου ως δ αν τιμησωσ[ι] οι αιρεθεντες υπο του δημου εκτινειν την τιμην τον ιδιωτην τη πολει η του χωριου εξιστασθαι ανευρειν δε και τιμησαι δια μηνος ηραιου την δε εκτεισιν ε[ι]ναι δια του κεκυπωσου ην δε τις αμφισβατηι φας πριασθαι η λαβ[ε]ιν κυριως παρα της πολειως διαδικασιην αυτωι ειναι και ειαν φανηι μη ορθως κεκτημενος την τιμην αυτον εκτινειν ημιολιην τους δε αρχοντας αποδοσθαι τα χωρια ων αν εξστωσι οι ιδιωται δια μηνος ακαταλλου τους δε αποδημους επειδαν ελθωσι ες τημ πολιν αποδουναι την τιμην δια μηνος η ενεχεσθων εν τωι ψηφι[σ]ματι κατα τα αυτα δικαστας δε ειναι ενδεκα των πολιτων μη εχοντων τι των δη[μ]οσιων χωριων ους αν ο δημος εληται σ[υ]νηγορους δε ειναι εκ των εννεια τρεις [ο]ι αν λαχωσι ομοσαι δε και τους δικαστας [κ]αι τους συνηγορους την αρτεμιν κατα τον νομον εγκοψαι δε τους αρχοντας το ψηφισμα ες στηλην και την τιμην ως αν εκαστοι εκτεισωσι των χωριων και θειναι ες του απολλωνος του πυθιου [το] [ι]ερον τα δε χρηματα αναλισκει[ν το]υς αρχοντας ες τα ιερα τα δημοσια [και ε]ιαν που αλληι τηι πολει δεηι αι [δ]ε [πεπρημεναι] δημοσιαι γεαι προς τλρ -------------- μεχρι των --οσθο]τ[.